संवाद सूत्रपटनासूबे के एक लाख बाइस हजार बीपीएल परिवारों को तीन महीने से राशन का अनाज नहीं मिला है। जनवितरण प्रणाली व्यवस्था चरमराई हुई है। इस स्थिति के लिए राज्य खाद्य निगम को जिम्मेवार बताते हुए फेयर प्राइस डीलर्स एसोसिएशन ने निगम के खिलाफ मोर्चा खोलने का ऐलान किया है। रविवार को संवाददाता सम्मेलन में एसोसिएशन के महामंत्री श्रीकांत लाभ ने कहा कि निगम के पास डीलरों का तीन सौ करोड़म् रुपए एडवांस जमा है। उन्होंने यह भी कहा कि जनवितरण दुकानों से राशन नहीं मिलने के चलते गांवों में गरीब भूखमरी के कगार पर खड़े हैं। इसके लिए निगम के साथ सरकार भी जिम्मेवार है, लेकिन बेकसूर होते हुए भी जनता का आक्रोश डीलरों को ङोलना पड़म्ता है। उन्होंने बताया कि इन्हीं मुद्दों पर चिंतन और आंदोलन की रणनीति तय करने को पटना में 10 मार्च को राज्य कार्यसमिति व जिलाध्यक्षों की बैठक बुलाई गई है। मौके पर नंदलाल साव, दशरथ पासवान, रामनंदन प्रसाद, मनोज कुमार आदि उपस्थित थे।